b'\n_START_ARTICLE_\nVilniaus G\xc4\x97li\xc5\xb3 g. sinagoga\n_START_SECTION_\nIstorija\n_START_PARAGRAPH_\nSinagoga pastatyta XIX a. prad\xc5\xbeioje vietoj buvusi\xc5\xb3 medini\xc5\xb3 pastat\xc5\xb3, priklausiusi\xc5\xb3 pirkliui Zaveliui Peisachovi\xc4\x8diui. XIX a. antroje pus\xc4\x97je daug kart\xc5\xb3 rekonstruota ir pl\xc4\x97sta. Veik\xc4\x97 iki 1940\xc2\xa0m. Po Antrojo pasaulinio karo sinagogos pastate buvo sand\xc4\x97liai ir butai, o nuo XX a. paskutinio de\xc5\xa1imtme\xc4\x8dio pastatas apleistas.\n_START_SECTION_\nB\xc5\xabkl\xc4\x97\n_START_PARAGRAPH_\nPastato stogas yra kiauras, patalpas smarkiai veik\xc4\x97 aplinka. Dalis perdangos ir vidinis kupolas \xc4\xafgriuv\xc4\x99, medin\xc4\x97s stogo konstrukcijos p\xc5\xabva, irsta sien\xc5\xb3 m\xc5\xabras._NEWLINE_2014\xc2\xa0m. Kult\xc5\xabros paveldo departamentas skyr\xc4\x97 per 50 t\xc5\xabkstan\xc4\x8di\xc5\xb3 lit\xc5\xb3, kartu su Vilniaus \xc5\xbeyd\xc5\xb3 religine bendruomene, kuri skyr\xc4\x97 dar 5 t\xc5\xabkstan\xc4\x8dius lit\xc5\xb3, prad\xc4\x97jo avarin\xc4\x97s b\xc5\xabkl\xc4\x97s likvidavimo projekt\xc4\x85. Projekt\xc4\x85 pareng\xc4\x97 architekt\xc4\x97 Irena Stani\xc5\xabnien\xc4\x97. U\xc5\xbe skirtas l\xc4\x97\xc5\xa1as numatoma paremti medines perdangos ir stogo laikan\xc4\x8di\xc4\x85sias konstrukcijos, kad nebelinkt\xc5\xb3 \xc4\xaf patalp\xc4\x85. Prakiurusi stogo danga bus kei\xc4\x8diama laikina, taip patalpas apsaugant nuo dr\xc4\x97gm\xc4\x97s ir kitokios gamtos poveikio, ardoma silikatini\xc5\xb3 plyt\xc5\xb3 siena bei metalin\xc4\x97s konstrukcijos.'